stanford-oval/wikipedia huggingface dataset:
The Tourist
Juoni

Scotland Yardiin kuuluvan komisario John Achesonin (Paul Bettany) ohjeistama ranskalaispoliisien ryhmä tarkkailee brittiläisnaista nimeltä Elise Clifton-Ward (Angelina Jolie). Acheson on vuosia metsästänyt Elisen rakastajaa, Alexander Pearcea, jolla on 744 miljoonan punnan verovelka ja jonka uskotaan muuttaneen kasvonsa plastiikkakirurgian avulla. Elise saa pariisilaisessa kahvilassa Pearcelta kirjeenä ohjeet lähteä junalla Venetsiaan ja etsiä junasta mies, jonka on tarkoitus uskotella poliisille olevansa Pearce. Elise polttaa kirjeen, pakenee poliiseilta ja nousee junaan.
Junassa Elise valitsee Frank Tupelon (Johnny Depp), joka kertoo olevansa matematiikan opettaja Winsconsinissä sijaitsevassa collegessä. Samaan aikaan poliisi onnistuu poltetun kirjeen tuhkien perusteella saamaan selville tiedon Elisen tapaamispaikasta sekä hänen yrityksestään huijata heitä. Scotland Yardiin soluttautunut henkilö ilmoittaa Elisen määränpäästä Reginald Shaw'lle (Steven Berkoff), gangsterille, jolta Pearce varasti 2,3 miljardia puntaa. Elise kutsuu Venetsiassa Frankin sviittiinsä, mutta hylkää tämän kun Shaw'n miehet alkavat jahdata häntä. Italialaiset poliisit pidättävät Frankin, mutta korruptoitunut poliisi luovuttaa hänet Shaw'n miehille, jotka aikovat vaihtaa hänet Pearceen. Elise pelastaa Frankin ja vie tämän lentokentälle, vaatien häntä palaamaan kotiin turvallisuutensa vuoksi.
Elise paljastuu Scotland Yardin agentiksi, joka hyllytettiin Pearcen suojelemisen vuoksi. Hän osallistuu peiteoperaatioon ja yrittää löytää Pearcen tanssiaisiin osallistuneiden joukosta. Hänelle jätetään kirje, mutta sen jättänyt mies (Rufus Sewell) pakenee. Frank palaa ja tunnustaa rakastuneensa Eliseen. Poliisit kuitenkin nappaavat Frankin estääkseen tätä sekaantumasta operaatioon ja Elise pakenee veneellään, mutta joutuu määränpäässään Shaw'n vangiksi, joka vaatii tietoja rahojen olinpaikasta. Poliisit tarkkailevat paikkaa, mutta Acheson käskee heitä olemaan ampumatta. Heidän ollessa kiireisiä, Frank pakenee ja selvittää tiensä Shaw'n luokse väittäen olevansa Pearce. Hän tarjoutuu avaamaan kassakaapin, jos Eliseä ei vahingoiteta. Mutta sitten poliisipäällikkö Jones (Timothy Dalton) saapuu paikalle, kumoaa Achesonin käskyt ja käskee ampua Shaw'n ja tämän miehet. Elisen helpotukseksi Jones myös peruu hyllytyksen ja lopettaa hänen työsuhteensa.
Poliisit pidättävät Eliselle kirjeen jättäneen miehen, mutta mies onkin vain turisti nimeltä Lawrence Mason, joka oli saanut rahaa sekä tekstiviesteinä ohjeita tuntemattomalta henkilöltä. Elise kertoo Frankille rakastavansa tätä, mutta että rakastaa myös Pearcea. Mutta "ratkaisuna" tähän Frank avaa kassikaapin oikealla turvakoodilla, paljastaen Eliselle todella olevansa Alexander Pearce. Poliisit löytävät myöhemmin kassakaapista vain yhden sekin, jonka arvo on 744 miljoonaa puntaa. Acheson haluaisi yhä etsiä ja pidättää Pearcen, mutta Jones julistaa tapauksen ratkaistuksi, koska verovelat olivat nyt maksettu ja Pearcen ainoa rikos oli, että hän varasti rahaa gangsterilta, joka oli nyt kuollut. Lopuksi Pearce ja Elise lähtevät veneellä pois.
Rooleissa

| 0 | 1 | 2 |
| --- | --- | --- |
|  Angelina Jolie  | … |  Elise Clifton-Ward   |
|  Johnny Depp  | … |  Frank Tupelo / Alexander Pearce   |
|  Paul Bettany  | … |  komisario John Acheson   |
|  Timothy Dalton  | … |  poliisipäällikkö Jones   |
|  Steven Berkoff  | … |  Reginald Shaw   |
|  Rufus Sewell  | … |  Lawrence Mason   |
|  Christian De Sica  | … |  Lombardi   |
|  Alessio Boni  | … |  Cerato   |
The Settlers II

| The Settlers II |
| --- | --- |

Kehittäjä:  Blue Byte Software
Julkaisija:  Blue Byte Software
Tuottaja:  Thomas Hertzler
Suunnittelija:  Thomas Häuser
Käsikirjoittaja:  Wolfgang Walk
Taiteilija:  Christoph Werner
Säveltäjä:  Haiko Ruttmann
Ohjelmoija:  Thomas Häuser
Pelisarja:  The Settlers
Julkaistu:   toukokuu 1996
Lajityyppi:  kaupunginrakennuspeli ja reaaliaikainen strategiapeli (en)
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 3  USK 6 
Alusta:  MS-DOS, Macintosh, Nintendo DS
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
The Settlers II (saks. Die Siedler II: Veni, Vidi, Vici) on Blue Byte Softwaren kehittämä ja julkaisema strategiapeli. Peli on julkaistu vuonna 1996 DOS:lle ja Macintoshille.
Pelaaminen

Pelin mekaniikka on pitkälti samanlainen kuin pelisarjan ensimmäisessä osassa The Settlers. Erona alkuperäiseen on roomalaisteema ja monia merkittäviä parannuksia pelin toiminnassa. Pelistä on julkaistu kaksi uudistettua versiota: 3D-modernisoitu Windows-versio The Settlers II: 10th Anniversary Edition (saks. Die Siedler II: Die nächste Generation), sekä suorempi käännös alkuperäisestä, Nintendo DS:lle tehty versio The Settlers DS. Peli julkaistiin uudelleen vuonna 2009 GOG.com-latauspalvelussa. Tämän lisäksi pelin saksalaiset fanit ovat työstäneet peliin jo useamman vuoden ajan Windowsissa, Mac OS X:ssä ja Linuxissa toimivaa laajennosta, joka tarjoaa muun muassa paremman tuen moninpelille. Peliin on saatavilla myös suomennos.
Huijaaminen

Pelin huijausmoodin voi käynnistää kirjoittamalla WINTER tai THUNDER (riippuen pelin versiosta). Pelin oikeaan yläkulmaan ilmestyy punainen logo ilmaisemaan huijausmoodin päälläolosta.
Koko kartan saa näkyviin painamalla Alt·F7. Pelin nopeutta voi vaihtaa painamalla Alt·1, ..., Alt·6, joista 6 on nopein. Hitailla koneilla tai emuloituna (katso DOSBox) nopeampi pelitempo hidastuttaa merkittävästi ruudun päivittymisnopeutta.
Pelin nopeutta voi vaihtaa myös V-näppäimellä ilman huijausmoodin käyttöä. Tämä antaa käyttää kahta hitainta pelivauhtia.
Aiheesta muualla

The Settlers II: Veni, Vidi, Vici MobyGamesissa (englanniksi)
The Seven Gates of Hell

| The Seven Gates of Hell Singles 1980–1985 Venom |
| --- | --- | --- |

Kokoelmalevyn tiedot
 Äänitetty : 1980–1985
 Studio : Impulse Studio
 Julkaistu: 17. joulukuuta 2002
 Formaatti: CD, tuplavinyyli
 Tuottaja(t): Keith Nichol ja Venom
 Tyylilaji: brittiläisen heavy metalin uusi aalto
 Kesto: 01.09.38
 Levy-yhtiö: Castle Music Ltd.
The Seven Gates of Hell. Singles 1980–1985 on englantilaisen äärimetalliyhtye Venomin kokoelma-albumi vuodelta 2002. Levylle on koottu Venomin kuusi ensimmäistä singleä B-puolineen sekä konsertti-EP Hell at Hammersmithin kaksi kappaletta.
Venomin singlet saivat tuoreeltaan ristiriitaisia arvosteluja. AllMusicin arvostelussa Greg Prato kirjoittaa, että Venomin klassikkoalbumit olivat vuosituhannen vaihteen Yhdysvalloissa saatavilla vain kalliina tuontitavarana, mikä johti ”kokoelmalevyjen hyökyaaltoon”, joista yksi oli The Seven Gates of Hell: ”Huomio on Venomin sinkuissa, mutta kuten pitkän linjan fanit tietävät, suurinta osaa bändin parhaista biiseistä ei koskaan julkaistu singlenä”. Prato suosittelee albumia yhtyeen tuotantoa jo entuudestaan tunteville, mutta aloittelijoiden kannattaa ennemmin ostaa jokin alkupään albumeista tai parhaiden kappaleiden kokoelma. Imperiumin Janne Peltonen sen sijaan muistelee, kuinka ”Venomilla oli tapana julkaista albumien välissä loistavia sinkkuja, lukuisina eri versioina tietenkin. Sääntönä oli, että näitä sinkkubiisejä oli turha odottaa albumeilta.”
Kappaleet

Kappaleet 1–8, 10, 13, 14, 17 ja 18 on merkitty koko yhtyeen (Tony Bray, Jeff Dunn ja Conrad Lant) säveltämiksi. Kappaleiden 9, 11, 12, 15 ja 16 säveltäjiksi on merkitty Jeff Dunn ja Conrad Lant.
In League with Satan – 03.29
Live Like an Angel, Die Like a Devil – 03.47
Bloodlust – 02.58
In Nomine Satanas – 03.23
Die Hard (12" Version) – 03.03
Acid Queen – 02.27
Bursting Out – 02.57
Warhead (12" Version) – 05.57
Lady Lust – 02.45
Seven Gates of Hell – 05.25
Manitou (12" Version) – 04.38
Dead of the Night – 04.05
Woman – 02.53
Nightmare (12" Version) – 03.51
Satanachist – 02.42
F.O.A.D. – 03.02
Witching Hour – 04.16
Teacher’s Pet/Poison/Teacher’s Pet – 08.00
Kokoonpano

Conrad ”Cronos” Lant – bassokitara, laulu
Jeffrey ”Mantas” Dunn – kitara
Anthony ”Abaddon” Bray – rummut
Aiheesta muualla

The Seven Gates of Hell Discogsissa. (englanniksi)
Albumi The Seven Gates of Hell Encyclopaedia Metallum -sivustolla (englanniksi)
Venom
| --- | --- |
Studioalbumit:   Welcome to Hell  Black Metal  At War with Satan  Possessed  Calm Before the Storm  Prime Evil  Temples of Ice  The Waste Lands  Cast in Stone  Resurrection  Metal Black  Hell  Fallen Angels  From the Very Depths  Storm the Gates 
Livealbumit:   Official Bootleg  Eine Kleine Nachtmusik  Second Coming (Live at Dynamo 1996)  Bitten  Witching Hour  Live from the Hammersmith Odeon Theatre 
Kokoelmat:   From Hell to the Unknown...  The Singles 80–86  Acid Queen  In Memorium  The Book of Armageddon  Kissing the Beast  Leave Me in Hell  Skeletons in the Closet  Old, New, Borrowed and Blue  Black Reign  From Heaven to the Unknown  New Live & Rare  Buried Alive  The Collection  The Court of Death  The Venom Archive  Greatest Hits & More  Darkest Hour  Kissing the Beast  Lay Down Your Soul!  In League with Satan  Witching Hour – The Best of Venom  The Seven Gates of Hell – Singles 1980-1985  MMV  In Nomine Satanas – The Neat Anthology (40 Years in Sodom)  Sons of Satan: Rare and Unreleased 
EP:t:   Canadian Assault  American Assault  French Assault  Hell at Hammersmith – Alive in 85  Scandinavian Assault  Japanese Assault  German Assault  Tear Your Soul Apart  Venom ’96  100 Miles to Hell
The Virus

| The Virus Brotha Lynch Hung |
| --- | --- | --- |

Studioalbumin tiedot
 Äänitetty : 2001
 Julkaistu: 13. marraskuuta 2001
 Tuottaja(t): Brotha Lynch Hung
 Tyylilaji: hip hop
 Kesto: 53.56
 Levy-yhtiö: Black Market Records
Brotha Lynch Hungin muut julkaisut
| EBK4 2000 | The Virus 2001 | Appearances: Book 1 2002 |
The Virus on yhdysvaltalaisen rap-artisti Brotha Lynch Hungin viides sooloalbumi. Se julkaistiin 13. marraskuuta 2001 Black Market Recordsin kautta.
Kappaleet

Out Break – 0:28
I'm Like –1:48
Sicc & High – 3:59
Lay Low – 4:18
West Nile Virus – 0:11
Gotta Die Soon – 4:27
Never Road With Me – 6:00
In My Cup – 3:47
Die on the Cross – 2:50
Westside Dirty South – 4:43
Mark – 1:00
One of Us – 3:12
Modern Crimes – 4:15
RU Ready – 3:07
Explicit Encounter – 4:54
Chico – 3:09
Tilaa huipulla

| Tilaa huipulla> Room at the Top |
| --- | --- |

Ohjaaja:  Jack Clayton
Käsikirjoittaja:  Neil Paterson
Perustuu:  John Braine romaaniin
Tuottaja:   John Woolf  James Woolf 
Säveltäjä:  Mario Nascimbene
Kuvaaja:  Freddie Francis
Leikkaaja:  Ralph Kemplen
Pääosat:   Simone Signoret  Laurence Harvey  Heather Sears  Donald Wolfit 
Valmistustiedot
Valmistusmaa:  Iso-Britannia
Tuotantoyhtiö:  Remus
Levittäjä:  British Lion Films Netflix
Ensi-ilta:  tammikuu 1959
Kesto:  117 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tilaa huipulla (Room at the Top) on Jack Claytonin ohjaama brittiläinen elokuva vuodelta 1959, ja se pohjautuu samannimiseen John Brainen romaaniin. Elokuvassa Laurence Harveyn näyttelemä työläistaustainen Joe Lampton pyrkii avioitumaan miljonäärin tyttären Susan Brownin kanssa, jota esittää Heather Sears. Simone Signoret sai roolistaan Lamptonin rakastajattarena Alicena parhaan naispääosan Oscar-palkinnon ja BAFTAn. Laurence Harvey sai roolistaan Oscar-ehdokkuuden.
Vuonna 1999 British Film Instituten kyselyssä Tilaa huipulla äänestettiin kaikkien aikojen 32. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Roolit

| 0 | 1 | 2 |
| --- | --- | --- |
|  Laurence Harvey  | … |  Joe Lampton    |
|  Simone Signoret  | … |  Alice Aisgill    |
|  Heather Sears  | … |  Susan Brown    |
|  Donald Wolfit  | … |  Mr. Brown    |
|  Donald Houston  | … |  Charlie Soames    |
Aiheesta muualla

Tilaa huipulla Internet Movie Databasessa (englanniksi)
BFI Screenonline: Room at the Top (englanniksi)
Tiangong

Tiangong (天宫, suom. Taivaallinen palatsi) on Kiinan rakentama sarja avaruusasemia. Ensimmäinen kiinalainen avaruusasema, Tiangong 1, laukaistiin avaruuteen 30. syyskuuta 2011 ja toinen Tiangong 2 15. syyskuuta 2016.
Tiangong 1

| Tiangong 1 |
| --- | --- |
 Piirros Tiangong 1 -asemasta
COSPAR ID:  2011-053A
SATCAT №:  37820
Tilastotietoja
Laukaisu:  30. syyskuuta 2011
Paluu:  2. huhtikuuta 2018
Massa:  8000 kg
Infobox OKVirheellinen NIMI-arvo: 
Tiangong 1 oli kiinalainen pienoisavaruusasema, joka laukaistiin avaruuteen 29. syyskuuta 2011. Kiinan avaruushallinnon mukaan se oli noin 8 000 kg painava avaruuslaboratorio, johon tuolloin suunnitteilla olevat Shenzhou 8, Shenzhou 9 ja Shenzhou 10 -avaruusalukset telakoituisivat.
Avaruusasemaan kuului kaksi tieteellistä teleskooppia.
Ensimmäisen avaruusaseman kanssa miehitetyn telakoinnin tehnyt Shenzhou 9 -avaruusalus laukaistiin avaruuteen 16. kesäkuuta 2012.
On arvioitu, että aseman hallinta on menetetty ja se tulee putoamaan hallitsemattomasti Maahan. Normaalisti vastaavat kappaleet poistetaan kiertoradalta hallitusti haluttuna aikana ja halutulle alueelle. Syyskuussa 2016 Kiinan viranomaiset vahvistivat ainoastaan, että asema putoaa Maahan vuoden 2017 loppupuolella aikaa tai paikkaa tarkemmin määrittelemättä.
Asema putosi lopulta 2. huhtikuuta 2018 eteläiselle tyynenmerelle päin, mutta se paloi suurimmilta osin ilmakehässä tullessaan maata kohti. Kiinan viranomaisten mukaan Tiangong-1-avaruusasema saapui Maan ilmakehään varttia yli kolme maanantaiaamuna Suomen aikaa.
Tiangong 2

| Tiangong 2 |
| --- | --- |
 Shenzhou-alus ja Tiangong 2 (oikealla) telakoituneena aluksien pienoismallissa.
COSPAR ID:  2016-057A
SATCAT №:  41765
Tilastotietoja
Laukaisu:  15. syyskuuta 2016
Pituus:  14,5 m
Massa:  8500 kg
Infobox OKVirheellinen NIMI-arvo: 
Tiangong 2 laukaistiin avaruuteen 15. syyskuuta 2016. Laukaisu tehtiin Jiuquanin avaruuskeskuksesta Pitkä marssi 2F kantoraketilla. Ensimmäinen miehistö asemalle laukaistiin asemalle 17. lokakuuta Shenzhou-11 -lennolla. Tämä kahden hengen miehistö vietti asemalla 33 päivää. Asemalta vapautettiin pieni Banxing-2selvennä, jolla muiden muassa kuvattiin asemaa ulkopuolelta ja harjoitellaan muodostelmalentoa aseman kanssa. Tällä valmistaudutaan muiden muassa automaattisen rahtialuksen käyttöönottoon.
Yhdestä moduulista koostuva asema oli 14,5 metriä pitkä ja sen massa oli 8,5 tonnia.
Tuhannen päivän jälkeen asema tuhoutui hallitusti palatessaan ilmakehään 19.7.2019. Pieni määrä jäljelle jäänyttä romua putosi Tyyneen valtamereen.
Tiangong 3

Tiangong 3 on Kiinan kolmas avaruusasema.
Aseman ensimmäinen moduuli Tianhe vietiin paikalleen avaruuteen 29. huhtikuuta 2021. 29. toukokuuta 2021 rahtialus Tianzhou-2 vei Tianhelle lähes seitsemän tonnia tarvikkeita. Moduuli sai ensimmäiset asukkaansa 17. kesäkuuta 2021. Siitä lähtien asemaa ovat asuttaneet kolmihenkiset miehistöt, kukin kuusi kuukautta kerrallaan.
Wentian-niminen laboratoriomoduuli laukaistiin 24.7.2022 ja seuraavana päivänä se telakoitui onnistuneesti avaruusaseman runkoon. Kolmas ja viimeinen moduuli, Mengtian, kiinnitettiin paikalleen marraskuussa 2022.
Valmiin aseman on suunniteltu pysyvän kiertoradallaan ainakin kymmenen vuotta.
Aiheesta muualla

Kuvia tai muita tiedostoja aiheesta Tiangong Wikimedia Commonsissa
Avaruusasemat ja asumukset
Tiangongin kokonainen muoto vuoden 2022 marraskuusta lähtien
Tiangong-avaruusaseman osat
El Capitan

El Capitan voi tarkoittaa seuraavia:
El Capitan, tuleva supertietokone
El Capitan, Mac OS X versio 10.11
El Capitan, kalliomuodostelma Yosemiten kansallispuistossa
El Capitan, John Philip Sousan operetti
El Capitan, rahtilaiva vuodelta 1917
El Capitan, nimetty juna yhdysvalloissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”El Capitan”, voi hakea sivunnimihaulla, laajalla sivunnimihaulla tai tekstihaulla.
Teruto Ishihara

| Teruto Ishihara> Henkilötiedot |
| --- | --- |
Syntynyt: 23. heinäkuuta 1991 (ikä 33) Tokunoshima, Kagoshima
Kansalaisuus:   Japani
Vapaaottelija
Lempinimi:  Yashabo
Aktiivisena:  2011–
Pituus:  170 cm
Paino:  61 kg
Painoluokka:  kääpiösarja (2011–2012, 2014, 2018–) höyhensarja (2013, 2015–2017)
Kätisyys:  vasen
Taistelutyyli:  Shootfighting, potkunyrkkeily
Seura:  Chokushinkai Team Alpha Male (2015–?) Team Alpha Male Japan
Tilastot
Ottelut:  20
Voitot:  10
– tyrmäyksellä:  8
– päätöksellä:  2
Tappiot:  8
– tyrmäyksellä:  1
– luovutuksella:  2
– päätöksellä:  5
Tasapelit:  1
| Teruto Ishihara> Henkilötiedot |
| --- | --- |
Syntynyt: 23. heinäkuuta 1991 (ikä 33)
Kansalaisuus:   Japani
Potkunyrkkeilijä
Aktiivisena:  2014
Pituus:  170 cm
Kätisyys:  vasen
Tilastot
Ottelut:  2
Voitot:  1
– tyrmäyksellä:  1
Tappiot:  1
Teruto Ishihara (jap. 石原夜叉坊, s. 23. heinäkuuta 1991 Tokunoshima, Kagoshima) on japanilainen kääpiösarjan vapaaottelija. Hän on otellut myös potkunyrkkeilyssä. Ishihara otteli UFC:ssä vuosina 2015–2019.
Vapaaottelu

Ishihara aloitti ammattilaisuransa Shootossa 2011, jolloin hän otteli neljästi vuoden aikana osallistuttuaan tulokkaiden turnaukseen. Ishihara kohtasi ensin huhtikuussa Takuya Kodaman, jonka hän voitti tuomariäänin. Kesäkuussa Ishihara voitti Naritoshi Kakutan tyrmäyksellä ensimmäisessä erässä ja syyskuussa hän puolestaan voitti Kenji Yamamoton tyrmäyksellä 16 sekunnissa. Joulukuun loppuottelussa Ishihara kohtasi Michinori Tanakan, jolle hän hävisi mestaruuden tuomariäänin.
Ishihara otteli turnauksen jälkeen kolmesti ennen siirtymistään toiseen organisaatioon. Hän kohtasi huhtikuussa 2012 Jong Hoon Choin, jonka Ishihara voitti tyrmäyksellä ensimmäisen erän alussa. Heinäkuussa hän sen sijaan voitti Yasuaki Nagamoton tyrmäyksellä 19 sekunnissa. Syyskuussa Ishihara kohtasi Kazuhiro Iton. Kaksikon välinen ottelu julkistettiin tekniseksi tasapeliksi, kun molemmat ottelijat putosivat ulos kehästä ensimmäisessä erässä.
Vapaaottelu > Vale Tudo Japan (2013–2014)

Ishihara siirtyi VTJ:n, jossa hän otteli ensimmäistä kertaa höyhensarjassa Koji Moria vastaan. Kesäkuussa 2013 käyty ottelu päättyi Ishiharan voittoon teknisellä tyrmäyksellä ensimmäisen erän alussa.
Helmikuussa 2014 Ishihara palasi takaisin kääpiösarjaan, jossa hän kohtasi entisen Shooto mestarin Ulka Sasakin. Ishihara hävisi ottelun takakuristuksella toisen erän alussa. Kesäkuussa hän otteli Jung Hwan Jota vastaan, jonka Ishihara voitti teknisellä tyrmäyksellä toisessa erässä.
Vapaaottelu > Road to UFC: Japan (2015)

Kesäkuussa 2015 Ishihara oli yksi kahdeksasta osallistujasta Ultimate Fighter tyylisessä turnauksessa, jossa UFC haki uusia ottelijoita Japanista. Hän kohtasi ensimmäisellä kierroksella Tatsuya Andon, jonka Ishihara voitti tuomariäänin. Toisella kierroksella hän voitti Akiyo Nishiuran myös tuomariäänin ja eteni loppuotteluun.
Ishihara kohtasi loppuottelussa Mizuto Hirotan, joka oli urallaan kerran aiemmin otellut UFC:ssä, mutta huonolla menestyksellä. Ottelu käytiin 27. syyskuuta 2015 UFC Fight Night: Barnett vs. Nelson -tapahtumassa, joka päättyi tuomariäänin tasapeliin (28–29, 29–28, 29–29). UFC ilmoitti ottelun jälkeen molempien ottelijoiden saaneen sopimuksen UFC:hen.
Vapaaottelu > UFC (2016–2019)

Ishihara otteli ensimmäisen kerran UFC:ssä maaliskuussa 2016 Julian Erosaa vastaan. Hän voitti UFC 196 -tapahtumassa käydyn ottelun tyrmäyksellä toisen erän alussa. Elokuussa Ishihara kohtasi Horacio Gutiérrezin, jonka hän voitti tyrmäyksellä ensimmäisen erän alussa. Ishihara palkittiin voitosta illan suoritus bonuksella. Marraskuussa hän kohtasi vielä Artem Lobovin Pohjois-Irlannissa, UFC Fight Night: Mousasi vs. Hall 2 -tapahtumassa. Ishihara hävisi kamppailun tuomariäänin (27–30, 27–30, 28–29).
Heinäkuussa 2017 Ishihara kohtasi entisen kevytsarjan mestaruudesta haastaneen Gray Maynardin The Ultimate Fighter: Redemption Finale -tapahtumassa. Hän hävisi ottelun tuomariäänin (26–30, 26–30, 26–30). Syyskuussa Ishihara sai vastaansa Rolando Dyn, kun ottelu käytiin Japanissa, UFC Fight Night: Saint Preux vs. Okami -tapahtumassa. Hän voitti ottelun tuomariäänin (28–27, 28–27, 29–27), kun Dy sai toistuvista rikkeistä pistevähennyksen.
Vapaaottelu > UFC (2016–2019) > Siirtyminen kääpiösarjaan (2018–2019)

Helmikuussa 2018 Ishihara otteli uudessa painoluokassa José Alberto Quiñónezia vastaan UFC 221 -tapahtumassa. Hän hävisi kamppailun tuomariäänin (27–30, 28–29, 28–29). Kesäkuussa Ishihara sai vastaansa Singaporessa entisen ACB:n kääpiösarjan mestarin Petr Yanin. Hän hävisi ottelun tyrmäyksellä ensimmäisessä erässä.
Helmikuussa 2019 Ishihara kohtasi Kyung Ho Kangin UFC 234 -tapahtumassa. Hän hävisi ottelun takakuristuksella ensimmäisen erän lopussa. Tappion jälkeen UFC vapautti Ishiharan sopimuksestaan hävittyään kolme ottelua peräkkäin.
Vapaaottelu > Paluu Shootoon (2021–)

UFC:n jälkeen Ishihara palasi Japaniin ja takaisin Shootoon, jossa hän kohtasi tammikuussa 2021 Kazuma Sonen. Ishihara hävisi ottelun tuomariäänin.
Saavutukset

Road to UFC: Japan turnauksen yhteisvoittaja Mizuto Hirotan kanssa
Illan suoritus (kerran, vs. Horacio Gutiérrez)
El Capitan (kalliomuodostelma)

El Capitan
| --- | --- |
Tyyppi:  kallio (en), kiipeilyalue (en) 
Sijainti:  Mariposan piirikunta Yhdysvallat
Vuoristo:  Sierra Nevada 
Korkeus merenpinnasta:  2 307  m 
Prominenssi:  3  m 
Suojelualueet:  Yosemite Wilderness (d), Yosemiten kansallispuisto 
Ikä:  Liitukausi 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
El Capitan on kalliomuodostelma (2 307 m) Sierra Nevadan vuoristoalueella sijaitsevassa Yosemitenlaaksossa ja Kalifornian osavaltioon kuuluvassa Mariposan piirikunnassa. Se ei ole vuorenhuippu vaan korkeamman vuoren seinämään kuuluva ulkonema, joka kohoaa pystysuorana 1 100 metrin korkeudelle laakson pohjalta.
Graniitti, joka muodostaa valtaosan El Capitanista ja läntisestä Yosemitenlaaksosta, työntyi vanhempien kivilajikerrosten läpi noin 108 miljoonaa vuotta sitten. El Capitanin yläosa on muodostunut nuoremmasta ja vaaleammasta Taftin graniitista ja sen keskiosassa on tumma, karkeasti Pohjois-Amerikan muotoinen alue, joka koostuu graniitin läpi purkautuneesta hienorakeisesta dioriitista.
Osa kiipeilijöistä yöpyy kallioseinämällä ns. portaledgellä.
Koska El Capitanin laelle johtaa varsin helppokulkuinen vaellusreitti pohjoisesta käsin, se ei ole niinkään huipunvalloittajien kuin kalliokiipeilijöiden suosiossa. Nousua varsinaista kallioseinämää pitkin pidetään kuitenkin haastavana jopa kaikkein taitavimmille ammattikiipeilijöille. Kallion laelta on tehty myös BASE-hyppyjä, joista osa on johtanut hyppääjän kuolemaan.
Tie 66 (Viro)

Kantatie 66 kulkee Kaakkois-Virossa Võrun kaupungista Võrun kunnan puolelle Kosen pienkauppalan kautta valtatielle 2 Verijärven kylään. Tiestä käytetään myös nimeä Kose Tee. Tien pituus on noin neljä kilometriä.
Kantatie 66 kulkee seuraavien maakuntien ja kuntien kautta:
Võrumaa

Võrun kaupunki
Võrun kunta
Dio (täsmennyssivu)

Dio voi viitata seuraaviin:
Dio, yhtye
Dío eli Díon, Kreikan kylä, Dío-Ólympoksen kunnan kunnallisyksikkö ja entinen kunta Pierian alueyksikössä Keski-Makedonian alueella
Dio Cassius, myös Cassius Dio Cocceianus (n. 155–229), historioitsija
Dio Cocceianus, myös Dion Khrysostomos tai Dion Prusalainen (n. 40–n. 120), reetori
Ronnie James Dio, muusikko.
Tie 72 (Viro)

Kantatie 72 kulkee Etelä-Virossa Tõllistestä valtatieltä 3 Tsirguliinan kautta Sangasteen kantatielle 69.
Kantatie 72 kulkee seuraavien maakuntien ja kuntien kautta:
Valgamaa

Valgan kunta
Otepään kunta